“เฟคนิวส์” ทำผู้ว่าสุรินทร์งานเข้า! ล่าสุดแจงแล้วโดนตัดต่อคลิป ย้ำชัดทั้งจว.ติดแค่ 5 ราย
"เฟคนิวส์" ทำผู้ว่าสุรินทร์งานเข้า! ล่าสุดแจงแล้วโดนตัดต่อคลิป ย้ำชัดทั้งจว.ติดแค่ 5 ราย
"เฟคนิวส์" ทำผู้ว่าสุรินทร์งานเข้า! ล่าสุดแจงแล้วโดนตัดต่อคลิป ย้ำชัดทั้งจว.ติดแค่ 5 ราย
26 มี.ค. 2563

จากกรณีที่มีคลิปวิดีโอสัมภาษณ์ นายไกรสร กองฉลาด ผู้ว่าราชการจังหวัดสุรินทร์ เผยแพร่ในโซเชียลว่า จังหวัดสุรินทร์มีผู้ติดเชื้อไวรัสโควิด-19 มากถึง 100,000 ราย ป่วยไม่แสดงอาการ 80,000 คน อยู่โรงพยาบาล 15,000 ราย และอาการหนักต้องอยู่ในห้องไอซียู 8,000 ราย จนเกิดกระแสวิพากษ์วิจารณ์ และมีความวิตกกังวลต่อยอดผู้ป่วยติดเชื้อไวรัสโควิด-19 อาจจะมีจำนวนมากกว่าที่กระทรวงสาธารณสุขรายงานในแต่ละวัน
ล่าสุดวันนี้ (26 มี.ค.) นายไกรสร ได้ออกมายืนยันผ่านเฟสบุ๊ค  เพื่อชี้แจงกรณีดังกล่าวว่า คลิปที่มีการเผยแพร่ออกมานั้นถูกตัดต่อคำพูด และบิดเบือนไปจากความเป็นจริง พร้อมยืนยันว่า จำนวนผู้ติดเชื้อในจังหวัดสุรินทร์ในปัจจุบันมีเพียง 5 รายเท่านั้น
